Sally Haslanger

Sally Haslanger (s. 1955) on yhdysvaltalainen filosofi ja professori, jonka tutkimusala keskittyy sosiaalisten kategorioiden, kuten rodun ja sukupuolen, rakentumiseen ja pysyvyyteen. Haslangerilla on filosofian Ford-professuuri Massachusetts Institute of Technologyn lingvistiikan ja filosofian osastolla. Hän johti 2009–2013 MIT:n nais- ja sukupuolentutkimusohjelmaa. Haslanger on valmistunut Reed Collegesta vuonna 1977 ja saanut filosofian tohtorin tutkinnon vuonna 1985 Berkeleyn yliopistosta.

Haslanger on saanut lukuisia tunnustuksia. Vuonna 2011 American Philosophical Association valitsi hänet Carus-luennoitsijaksi. Vuonna 2015 Haslanger toimi  Spinoza-professuurissa Amsterdamin yliopistossa. Vuonna 2018 hän sai Guggenheim-stipendin. Hänen kirjansa Resisting Reality: Social Construction and Social Critique sai American Philosophical Associationin Joseph B. Gittler Award -palkinnon vuonna 2014. Haslanger toimii Symposia on Gender, Race and Philosophy -verkkolehden toimittajana.

Haslanger on naimisissa filosofian professori Stephen Yablon kanssa.

Teokset
 Sally Haslanger & Elizabeth Hackett: Theorizing Feminisms: A Reader, Oxford University Press, 2005
 Sally Haslanger & Charlotte Witt: Adoption Matters: Philosophical and Feminist Essays, Cornell University Press, 2005
 Sally Haslanger & Roxanne Marie Kurtz: Persistence: Contemporary Readings, MIT Press, 2006
 Resisting Reality: Social Construction and Social Critique, Oxford University Press, 2012
 Critical Theory and Practice, Koninklijke Van Gorcum, 2017

Lähteet 

Yhdysvaltalaiset filosofit
Yhdysvaltalaiset professorit
Massachusetts Institute of Technologyn professorit
Vuonna 1955 syntyneet
Elävät henkilöt